OBRAZLOŽENJE IZVJEŠTAJA O IZVRŠENJU FINANCIJSKOG PLANA CENTRA ZA PRUŽANJE USLUGE U ZAJEDNICI VRBINA SISAK ZA RAZDOBLJE  OD 01.01.2026. DO 30.06.2026. GODINE

Opće napomene:
· Izvještaj o izvršenju financijskog plana Centra za pružanje usluga u zajednici Vrbina Sisak je sastavljen sukladno Zakonu o proračunu (NN 144/21) i Pravilniku o polugodišnjem i godišnjem izvještaju o izvršenju proračuna i financijskog plana (NN 85/2023)
· iznosi u Izvještaju o izvršenju Financijskog plana su iskazani u eurima na dvije decimale
· izvještaj o prihodima i rashodima prema ekonomskoj klasifikaciji je iskazan sukladno kontima prihoda i rashoda u računskom planu, na razini razreda, skupine, podskupine i odjeljka ekonomske klasifikacije
· izvještaj o prihodima i rashodima prema izvorima financiranja iskazuje podatke o izvršenju prihoda i rashoda na razini razreda i skupine pojedinog izvora financiranja
· izvještaj o rashodima prema funkcijskoj klasifikaciji iskazuje rashode na razini razreda i skupine funkcijske klasifikacije
· Posebni dio Izvještaja o izvršenju Financijskog plana iskazuje podatke o izvršenju prihoda i rashoda raspoređene u programe i aktivnosti ustanove, iskazane na razini razreda, skupine i odjeljka ekonomske klasifikacije
· Budući da nije bilo realiziranih izmjena i dopuna Financijskog plana u 2026. godini, stupac Izvorni plan 2026. godine je jednak stupcu Tekući plan 2026. godine
· Budući da Centar za pružanje usluga u zajednici Vrbina Sisak nema preuzetih ugovorenih zaduživanja na tržištu novca i dana jamstva i plaćanja po protestiranim jamstvima, ovaj izvještaj ne sadrži propisane Posebne izvještaje:
· Izvještaj o korištenju proračunske zalihe
· Izvještaj o zaduživanju na domaćem i stranom tržištu novca i kapitala
· Izvještaj o danim jamstvima i plaćanjima po protestiranim jamstvima

Obrazloženje Izvještaja o izvršenju Financijskog plana za prvo polugodište 2026. godine se sastoji od:
1. Obrazloženje ostvarenja prihoda i primitaka, rashoda i izdataka
a. Izvještaj o prihodima i rashodima prema ekonomskoj klasifikaciji
b. Izvještaj o prihodima i rashodima prema izvorima financiranja
c. Izvještaj o rashodima prema funkcijskoj klasifikaciji
d. Račun financiranja
2. Obrazloženje prijenosa sredstava iz prethodne godine i prijenos sredstava u iduće obračunsko razdoblje

NAPOMENA: sukladno čl. 42. Pravilnika u polugodišnjem izvještaju o izvršenju Financijskog plana daje se obrazloženje samo općeg dijela, dok se obrazloženje posebnog dijela daje samo u godišnjem izvještaju o izvršenju.

1. Obrazloženje ostvarenja prihoda i primitaka, rashoda i izdataka


a. RAČUN PRIHODA I RASHODA PO EKONOMSKOJ KLASIFIKACIJI

U promatranom razdoblju prihodi poslovanja su iskorišteni u iznosu od 525.839,71 eura, te je iskorišteno 52,73% od ukupnih prihoda predviđenih Financijskim planom za 2026. godinu:
1. Prihodi iz nadležnog proračuna (67) su iskorišteni u iznosu od 518.499,09 eura, što predstavlja iskorištenje od 53,46% u odnosu na financijski plan.
2. Prihodi po posebnim propisima (65) se odnose na uplaćene participacije za smještaj korisnika, koje roditelji/skrbnici uplaćuju za korisnike Centra. U promatranom razdoblju uplaćeno je 634,62 eura participacija, što je 42,31% planiranog iznosa (zaprimljeni iznos uplata je sukladan izdanim Rješenjima o obveznicima plaćanja).
3. Prihodi od donacija (66) iznose 6.706,00 eura, a odnose se na zaprimljene uplate donacija pravnih i fizičkih osoba (namjenske i nenamjenske). Iznos je veći od istog razdoblja prošle godine za 50,16%.

Rashodi poslovanja u prvom polugodištu 2026. godine su iskorišteni u odnosu na Financijski plan u obujmu od 52,68%, a u odnosu na isto razdoblje prošlu godinu su veći za 1,36%. Rashodi poslovanja se sastoje od:
· Rashoda za zaposlene (31) koji su iskorišteni u iznosu od 449.890,54 eura, a iskorištenost je 56,19% u odnosu na Financijski plan, te su veći za 1,68% u odnosu na isto razdoblje 2025.g. Razlog blagog povećanja je porast osnovice za izračun plaće i veći broj zaposlenika tijekom razdoblja (zamjene). Također, u Financijskom planu za 2026. je planiran nedovoljan iznos te je potrebno realizirati povećanje Financijskog plana do kraja 2026. godine (radi ukidanja financiranja s IF:581, te zaposlenici čije su se plaće financirale iz tog izvora, od 1.1.2026. prelaze na Državni proračun IF:11). Ustanovljeno je da iznos planiran za plaće neće biti dovoljan do kraja proračunske godine (budući da je iskorištenje Plana za skupinu 31 iznad 50% za prvih 6 mjeseci u godini), te se do kraja proračunske godine moraju realizirati izmjene i dopune Financijskog plana (povećanje skupine 31).
· Materijalnih rashoda (32) koji iznose 61.864,78 eura, čije iskorištenje iznosi 38,23% u odnosu na Financijski plan, te je iskorištenje veće u odnosu na prošlogodišnje razdoblje za 6,01%. Materijalni rashodi su približni kao prošlogodišnje razdoblje. U slučaju značajnijeg viška sredstava na skupini 32, do kraja proračunske godine će se izvršiti izmjene i dopune Financijskog plana, sukladno tekućem poslovanju Ustanove (budući da značajan dio troškova Ustanova planira realizirati u drugoj polovici godine).
· Financijskih rashoda koji uključuju naknadu banke i ostale financijske rashode, a u prvom polugodištu 2026. godine iznose 343,26 eura. Iskorištenje iznosi 33,65 % u odnosu na Financijski plan, a u odnosu na prošlogodišnje razdoblje iskorištenje je manje za 10,93%. Evidentirani su manji iznosi zaprimljenih računa od poslovne banke (radi slabijeg korištenja pojedinih usluga banke, budući da iznos računa banke ovisi o količini i obujmu pojedinih usluga: uplate/isplate gotovine, virmanska plaćanja i slično).

· Naknade građanima i kućanstvima se odnose na isplatu džeparca i ostalih plaćanja u naravi za korisnike Ustanove, a iznosi 7.913,85 eura. Iskorištenje u odnosu na Financijski plan 2026. iznosi 31,88%, ali iskorištenje u odnosu na isto razdoblje prošle godine je manje za 32,22% (budući da je u 2025. godini realizirano plaćanje ljetovanja korisnika iz donacijskih sredstava, dok navedeni trošak nije realiziran u 2026. godini).

b. RAČUN PRIHODA I RASHODA PO IZVORIMA FINANCIRANJA

U navedenom djelu izvještaja su prikazani prihodi i rashodi po izvorima financiranja, koji su prethodno objašnjeni po ekonomskoj klasifikaciji, odnosno po računima iz računskog plana. 

Izvori financiranja su:
IF:11 – proračunski prihodi planirani za izvršenje iz nadležnog proračuna, te su odobreni od strane Ministarstva rada, mirovinskoga sustava, obitelji i socijalne politike
IF:43 – prihodi za posebne namjene, a uključuje naplaćene participacije za smještaj korisnika
IF:52 – ostale pomoći (prihodi od Hrvatskog zavoda za zapošljavanje za financiranje plaća pripravnika) – nije realizirano u 2026. godini
IF:58 – razvoj socijalnih usluga u zajednici, a odnosi se na sredstva namijenjena za isplatu plaća obiteljskim suradnicima i voditeljima mjere intenzivne stručne pomoći i nadzora, osigurana iz Nacionalnog plana oporavka i otpornosti 2021.-2026. – ne postoji navedeni izvor financiranja u 2026. godini, budući da je 31.12.2025. završilo financiranje iz navedenog izvora. U izvještaju je prikazano izvršenje po navedenom izvoru financiranja u 2025. godini.
IF:61 – prihodi od primljenih donacija pravnih i fizičkih osoba (uključuje namjenske i nenamjenske donacije)

IZVOR FINANCIRANJA 11 – PRORAČUNSKI PRIHODI I RASHODI
Prihodi iz nadležnog proračuna iznose 514.199,55 eura (iskorištenje plana 53,01 %)
Rashodi iz nadležnog proračuna iznose 519.728,79 eura (iskorištenje plana 53,58 %)
Manjak prihoda na IF:11 iznosi 5.529,24 eura.

IZVOR FINANCIRANJA 43 – PRIHODI ZA POSEBNE NAMJENE
Ostvareni prihodi od uplaćenih participacija za smještaj korisnika u promatranom razdoblju 2026. godine iznose 634,62 eura. Navedeni iznos je uplaćen u Državni proračun.

IZVOR FINANCIRANJA 58 – RAZVOJ SOCIJALNIH USLUGA U ZAJEDNICI
Navedeni izvor financiranja se odnosi na isplatu plaća za 3 djelatnika (obiteljski suradnici i voditelj mjere intenzivne stručne pomoći i nadzora nad ostvarivanjem skrbi o djetetu) financirane iz sredstava Nacionalnog programa oporavka i otpornosti 2021.-2026, aktivnosti T797014 Razvoj socijalnih usluga u zajednici – NPOO. Prihodi iznose 4.299,54 eura, a odnose se na sredstva za podmirenje rashoda nastalih u 2025. godini.

IZVOR FINANCIRANJA 61 – DONACIJE PRAVNIH I FIZIČKIH OSOBA
U prvom polugodištu 2026. zaprimljeno je prihoda donacija pravnih i fizičkih osoba u iznosu od 6.706,00 eura, što je 50,16% više u odnosu na isto razdoblje prošle godine. Rashodi koji su financirani iz donacijskih izvora iznose 283,64 eura.

c. IZVJEŠTAJ O RASHODIMA PREMA FUNKCIJSKOJ KLASIFIKACIJI

Temeljna djelatnost Centra za pružanje usluga u zajednici Vrbina Sisak je NKD 8790. Ostale djelatnosti socijalne skrbi sa smještajem, odnosno usluge smještaja djece bez odgovarajuće roditeljske skrbi. Navedeno se klasificira pod proračunsku kategoriju 10. Socijalna zaštita, potkategoriju 104. Obitelj i djeca. Zbog toga je u navedenoj kategoriji iskazan iznos rashoda od 520.647,05 eura. Udio iskorištenja u odnosu na Financijski plan 2026. godine iznosi 52,21%. U odnosu na usporedno razdoblje 2025. godine, iskorištenje je veće za 11,40%.

d. RAČUN FINANCIRANJA

U promatranom izvještajnom razdoblju Centar za pružanje usluga u zajednici Vrbina Sisak nema planiranih i realiziranih primitaka od financijske imovine i zaduživanja, te izdataka za financijsku imovinu i otplate zajmova u svom Financijskom planu. Zbog navedenoga, Račun financiranja ne sadrži podatke.

2. Obrazloženje prijenosa sredstava iz prethodne godine i prijenos sredstava u iduće obračunsko razdoblje

Preneseni višak prihoda iz prethodne proračunske godine iznosi 301.464,16 eura.

Višak prihoda iz prethodne godine se zbraja s prihodima poslovanja u 2026. godini u iznosu od 525.839,71 eura. Navedeni iznos se umanjuje za rashode poslovanja u iznosu od 520.647,05 eura.

S datumom 30.06.2026. godine iznos od 306.656,82 eura se prenosi u iduće obračunsko razdoblje, kao višak prihoda poslovanja raspoloživ u budućem obračunskom razdoblju. Navedeni iznos se sastoji od:
Preneseni višak prihoda iz 2025. godine =	    301.464,16 eura
Prihodi i rashodi od donacija u 2026.g. (IF:61) =	        6.422,36 eura
Proračunski prihodi i rashodi u 2026.g. (IF:11) =	     - 5.529,24  eura
Ostale pomoći u 2026. g. (IF:52) =	                0,00 eura
Razvoj socijalnih usluga u zajednici 2026. g. (IF:581) =	         4.299,54 eura
UKUPNO:	     306.656,82 eura

